Sharks laat byt Griffons in stof | Netwerk24
Sharks laat byt Griffons in stof
Deur Madli Grobbelaar 10 Mei 2018 06:01
Jaun Kotze van die Perstruie in Saterdag (05/05) se kragmeting teen die Sharks, sit ’n doelskop deur die pale. Foto: Madli Grobbelaar
Die Down Touch Griffons het Saterdag (05/05) in die stof gebyt toe die Cell C Sharks hul eerste oorwinning vir die seisoen op hul tuisveld in Durban behaal het.
Die Sharks het die Griffons met 33 – 22 geklop.
Die Sharks het met mening ingeklim en binne die eerste 15 minute van die wedstryd punte op die telbord aangeteken.
Losskakel Garth April het ’n uitstekende wedstryd gehad. Hy het die Griffons se verdediging vlugvoetig omseil en was verantwoordelik vir van die eerste punte op die telbord en kort ná die afskop was die telling reeds 19 – 0 in die Sharks se guns.
Die Griffons het goed beheer geneem en teruggeslaan met twee drieë wat deur Gavin Annandale (slot) en Anrich Alberts (haker) aangeteken is, wat die telling na 19 – 10 verander het.
Die Griffons het moedig teruggeveg en Claassens het in die 78ste minuut groot opwinding verseker toe hy die laaste drie gedruk het.
Gavin Annandale, Anrich Alberts, Cody-Anthony Basson en Niel Claassens. Jaun Kotze het een doelskop oorgesit.
Jeremy Ward, Hyron Andrews, Leolin Zass, Garth April en Grant Williams. April het drie van die vier doelskoppe aangeteken en Danrich Visagie een. Die Griffons sal op Saterdag 19 Mei teen die Griekwas in ’n wegwedstryd te staan kom.